
DR 31.10.2016                                                                                                                                                   69               

 

Dato’ Takiyuddin bin Hassan [Kota Bharu]: Ya. 

Tuan Khalid bin Abd. Samad [Shah Alam]: Lalu apa pandangan Yang 
Berhormat Kota Bharu berhubung dengan itu? 

 Dato’ Takiyuddin bin Hassan [Kota Bharu]: Okey, terima kasih. Soalan yang 
sudah saya jangka daripada sahabat saya Yang Berhormat Shah Alam. Saya bersetuju 
dengan... 

Dr. Izani bin Husin [Pengkalan Chepa]: Tuan Yang di-Pertua. 

 Dato’ Takiyuddin bin Hassan [Kota Bharu]: Apabila kita bercakap mengenai 
rasuah, amalan rasuah dan juga undang-undang rasuah ini sendiri apabila dilaksanakan ia 
tidak terhad kepada golongan tertentu sahaja, sama ada pemimpin ataupun rakyat biasa- 
ikan bilis, ikan jerung semuanya tertakluk kepada undang-undang. Saya bersetuju sangat, 
semua kes melibatkan peringkat tertinggi perlu disiasat dan diambil tindakan. 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Pengkalan Chepa bangun Yang Berhormat. 

 Dr. Izani bin Husin [Pengkalan Chepa]: Ya, boleh? 

 Dato’ Takiyuddin bin Hassan [Kota Bharu]: Okey. 

 Dr. Izani bin Husin [Pengkalan Chepa]: Terima kasih Tuan Yang di-Pertua dan 
terima kasih Yang Berhormat Kota Bharu. Saya juga bersetuju dengan apa yang disebutkan 
oleh Yang Berhormat Kota Bharu tersebut. Cuma persoalan sekarang ialah IPR kita satu 
masa kepada angka 53 turun kepada 50 dan kembali kepada angka 54. Sedangkan target 
kita untuk menghadapi tahun 2020, kerajaan menyasarkan untuk sampai ke angka 30. Jadi 
persoalan saya, apakah mekanisme yang ada, yang dipraktikkan hari ini mampu 
meletakkan Indeks Pencegahan Rasuah ini ke angka 30? Seperkara lagi, adakah Yang 
Berhormat Kota Bharu bersetuju dengan saya bahawa sepatutnya SPRM yang begitu 
bekerja kuat hari ini sepatutnya tidak berada di bawah Jabatan Perdana Menteri? Terima 
kasih. 

 Dato’ Takiyuddin bin Hassan [Kota Bharu]: Terima kasih sahabat saya Yang 
Berhormat Pengkalan Chepa, saya bersetuju dengan cadangan itu. Bagi saya indeks yang 
dikatakan angan- bukan angan-anganlah hasrat kerajaan untuk mencapai ke tangga 30 
boleh dicapai dengan syarat kerajaan memang mempunyai political will dan juga 
kesungguhan untuk memerangi rasuah ini. 

 Tuan Yang di-Pertua, saya ingin merujuk daripada hasil ucapan saya tadi, saya 
ingin merujuk kepada beberapa petikan di dalam akhbar. Saya tidak mahu ambil akhbar 
dalam media sosial atau seumpamanya, ini akhbar arus perdana... [Menunjukkan senaskah 
akhbar Utusan Malaysia] Dalam akhbar Utusan Malaysia yang bertarikh 21 Oktober 2016 di 
muka hadapan tertera satu berita yang cukup besar, “Ketirisan subsidi kerajaan berjumlah 
RM900 juta”. Ini yang dilaporkan, yang melibatkan gas cecair petroleum dan sebagainya 
yang telah diselewengkan dan disalahgunakan. Dalam akhbar Utusan Malaysia juga yang 
bertarikh 25 Oktober, di muka hadapan juga menunjukkan satu tajuk berita “Kes rasuah di 
Sabah dokumen siasatan setinggi bangunan dua tingkat”. Yang melibatkan kes ini 
dilaporkan di dalam akhbar-akhbar mainstream atau media arus perdana.  

Jadi dalam kes ini Tuan Yang di-Pertua, saya ingin mencadangkan kepada pihak 
kerajaan supaya langkah-langkah yang tegas wajib diambil untuk benar-benar 
menunjukkan kerajaan serius untuk memerangi rasuah ini. Pertamanya, kerajaan perlu 
memastikan SPRM mempunyai kekuatan ataupun strength yang dipertingkatkan. Di mana 
pada masa ini SPRM mempunyai seramai 1,600 orang kakitangan. Daripada itu 600 orang 
sebagai pegawai penyiasat, 300 orang sebagai pegawai perisikan. Sedangkan jumlah 
anggota perkhidmatan awam adalah RM1.6 juta. Jadi oleh sebab itu SPRM perlu 
diperkuatkan lagi... 

Timbalan Yang di-Pertua [Datuk Seri Dr. Ronald Kiandee]: 1.6 juta orang. 

 Dato’ Takiyuddin bin Hassan [Kota Bharu]: Seramai 1.6 juta orang iaitu anggota 
perkhidmatan awam berbanding dengan 1,600 orang kakitangan SPRM dan ini amat tidak 
berpadanan.  

  



Dato' Takiyuddin bin Hassan [Kota Bharu]: Ya. Tuan Khalid bin Abd. Samad [Shah Alam]: Lalu apa pandangan Yang Berhormat Kota Bharu berhubung dengan itu?. Dato' Takiyuddin bin Hassan [Kota Bharu]: Okey, terima kasih. Soalan yang sudah saya jangka daripada sahabat saya Yang Berhormat Shah Alam. Saya bersetuju dengan... Dr. Izani bin Husin [Pengkalan Chepa]: Tuan Yang di-Pertua. Dato' Takiyuddin bin Hassan [Kota Bharu]: Apabila kita bercakap mengenai rasuah, amalan rasuah dan juga undang-undang rasuah ini sendiri apabila dilaksanakan ia tidak terhad kepada golongan tertentu sahaja, sama ada pemimpin ataupun rakyat biasa- ikan bilis, ikan jerung semuanya tertakluk kepada undang-undang. Saya bersetuju sangat, semua kes melibatkan peringkat tertinggi perlu disiasat dan diambil tindakan. Timbalan Yang di-Pertua [Datuk Seri Dr. Ronald Kiandee]: Yang Berhormat Pengkalan Chepa bangun Yang Berhormat. Dr. Izani bin Husin [Pengkalan Chepa]: Ya, boleh?. Dato' Takiyuddin bin Hassan [Kota Bharu]: Okey. Dr. Izani bin Husin [Pengkalan Chepa]: Terima kasih Tuan Yang di-Pertua dan terima kasih Yang Berhormat Kota Bharu. Saya juga bersetuju dengan apa yang disebutkan oleh Yang Berhormat Kota Bharu tersebut. Cuma persoalan sekarang ialah IPR kita satu masa kepada angka 53 turun kepada 50 dan kembali kepada angka 54. Sedangkan target kita untuk menghadapi tahun 2020, kerajaan menyasarkan untuk sampai ke angka 30. Jadi persoalan saya, apakah mekanisme yang ada, yang dipraktikkan hari ini mampu meletakkan Indeks Pencegahan Rasuah ini ke angka 30? Seperkara lagi, adakah Yang Berhormat Kota Bharu bersetuju dengan saya bahawa sepatutnya SPRM yang begitu bekerja kuat hari ini sepatutnya tidak berada di bawah Jabatan Perdana Menteri? Terima kasih. Dato' Takiyuddin bin Hassan [Kota Bharu]: Terima kasih sahabat saya Yang Berhormat Pengkalan Chepa, saya bersetuju dengan cadangan itu. Bagi saya indeks yang dikatakan angan- bukan angan-anganlah hasrat kerajaan untuk mencapai ke tangga 30 boleh dicapai dengan syarat kerajaan memang mempunyai political will dan juga kesungguhan untuk memerangi rasuah ini. Tuan Yang di-Pertua, saya ingin merujuk daripada hasil ucapan saya tadi, saya ingin merujuk kepada beberapa petikan di dalam akhbar. Saya tidak mahu ambil akhbar dalam media sosial atau seumpamanya, ini akhbar arus perdana... [Menunjukkan senaskah akhbar Utusan Malaysia] Dalam akhbar Utusan Malaysia yang bertarikh 21 Oktober 2016 di muka hadapan tertera satu berita yang cukup besar, "Ketirisan subsidi kerajaan berjumlah RM900 juta". Ini yang dilaporkan, yang melibatkan gas cecair petroleum dan sebagainya yang telah diselewengkan dan disalahgunakan. Dalam akhbar Utusan Malaysia juga yang bertarikh 25 Oktober, di muka hadapan juga menunjukkan satu tajuk berita "Kes rasuah di Sabah dokumen siasatan setinggi bangunan dua tingkat". Yang melibatkan kes ini dilaporkan di dalam akhbar-akhbar mainstream atau media arus perdana. Jadi dalam kes ini Tuan Yang di-Pertua, saya ingin mencadangkan kepada pihak kerajaan supaya langkah-langkah yang tegas wajib diambil untuk benar-benar menunjukkan kerajaan serius untuk memerangi rasuah ini. Pertamanya, kerajaan perlu memastikan SPRM mempunyai kekuatan ataupun strength yang dipertingkatkan. Di mana pada masa ini SPRM mempunyai seramai 1,600 orang kakitangan. Daripada itu 600 orang sebagai pegawai penyiasat, 300 orang sebagai pegawai perisikan. Sedangkan jumlah anggota perkhidmatan awam adalah RM1.6 juta. Jadi oleh sebab itu SPRM perlu diperkuatkan lagi... Timbalan Yang di-Pertua [Datuk Seri Dr. Ronald Kiandee]: 1.6 juta orang. Dato' Takiyuddin bin Hassan [Kota Bharu]: Seramai 1.6 juta orang iaitu anggota perkhidmatan awam berbanding dengan 1,600 orang kakitangan SPRM dan ini amat tidak berpadanan.